CELEX: 62019CA0825
Language: el
Date: 2021-10-21 00:00:00
Title: Υπόθεση C-825/19: Απόφαση του Δικαστηρίου (τέταρτο τμήμα) της 21ης Οκτωβρίου 2021 [αίτηση του Thüringer Finanzgericht (Γερμανία) για την έκδοση προδικαστικής αποφάσεως] — Beeren-, Wild-, Feinfrucht GmbH κατά Hauptzollamt Erfurt [Προδικαστική παραπομπή – Τελωνειακή ένωση – Καθεστώς ειδικού προορισμού – Άδεια με αναδρομική ισχύ – Κανονισμός (ΕΕ) 952/2013 – Ενωσιακός τελωνειακός κώδικας – Άρθρο 211, παράγραφος 2 – Χρονικό πεδίο εφαρμογής – Προϋποθέσεις – Κανονισμός (ΕΟΚ) 2454/93 – Άρθρο 294, παράγραφος 2 – Περιεχόμενο]

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/6
            
         
      Απόφαση του Δικαστηρίου (τέταρτο τμήμα) της 21ης Οκτωβρίου 2021 [αίτηση του Thüringer Finanzgericht (Γερμανία) για την έκδοση προδικαστικής αποφάσεως] — Beeren-, Wild-, Feinfrucht GmbH κατά Hauptzollamt Erfurt
      (Υπόθεση C-825/19) (1)
      
      (Προδικαστική παραπομπή - Τελωνειακή ένωση - Καθεστώς ειδικού προορισμού - Άδεια με αναδρομική ισχύ - Κανονισμός (ΕΕ) 952/2013 - Ενωσιακός τελωνειακός κώδικας - Άρθρο 211, παράγραφος 2 - Χρονικό πεδίο εφαρμογής - Προϋποθέσεις - Κανονισμός (ΕΟΚ) 2454/93 - Άρθρο 294, παράγραφος 2 - Περιεχόμενο)
      (2021/C 502/08)
      Γλώσσα διαδικασίας: η γερμανική
      
         Αιτούν δικαστήριο
      
      Thüringer Finanzgericht
      
         Διάδικοι στην υπόθεση της κύριας δίκης
      
      Beeren-, Wild-, Feinfrucht GmbH
      
         κατά
      
      Hauptzollamt Erfurt
      
         Διατακτικό
      
      
                  1)
               
               
                  Το άρθρο 211, παράγραφος 2, του κανονισμού (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα, έχει την έννοια ότι δεν έχει εφαρμογή σε αίτηση ανανέωσης άδειας με αναδρομική ισχύ υποβληθείσα πριν από την 1η Μαΐου 2016, ημερομηνία κατά την οποία η εν λόγω διάταξη τέθηκε σε εφαρμογή δυνάμει του άρθρου 288, παράγραφος 2, του κανονισμού 952/2013, ακόμη και αν η απόφαση επί της αιτήσεως εκδόθηκε μετά την ημερομηνία αυτή.
               
            
                  2)
               
               
                  Το άρθρο 294, παράγραφος 2, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 1602/2000 της Επιτροπής, της 24ης Ιουλίου 2000, έχει την έννοια ότι η έκδοση, από τις τελωνειακές αρχές, νέας άδειας με αναδρομική ισχύ για τις ίδιες πράξεις και τα ίδια εμπορεύματα για τα οποία εκδόθηκε η αρχική άδεια δεν υπόκειται στις προϋποθέσεις της παραγράφου 3 του άρθρου αυτού.
               
            
         (1)  ΕΕ C 77 της 9.3.2020.